钦定古今图书集成/明伦汇编/闺媛典/第216卷 > 黄五行妻徐氏
## 钦定古今图书集成/明伦汇编/闺媛典/第216卷 > 黄五行妻徐氏

按《莱阳县志》：“徐氏，黄五行妻。事姑孝，事夫谨。姑与夫
相继没，子方穉弱，氏举二丧，人称其难。后值暴雨，水
溢母墓，氏号泣呼天，水为逆流。有不肖欲夺孤产，氏
以死守，终克保全。”

===于学信妻邴氏===按《莱阳县志》：“邴氏，于学信妻。年十九，夫亡，苦守终身。”